Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: adatgyûjtést végez. Az Alkotmánybíróság 15/1991. (IV. 13.) AB határozatában a célhoz kötöttség elvébõl következõen
Paragraph Index: 741

adatgyûjtést végez. Az Alkotmánybíróság 15/1991. (IV. 13.) AB határozatában a célhoz kötöttség elvébõl következõen 2006/162/II. szám megállapította, hogy a meghatározott cél nélküli, „készletre” való adatgyûjtés és tárolás alkotmányellenes. A Hivatal valójában abból a célból tárolja sok ezer érintett adatait, hogy az esetlegesen kezdeményezett ellenõrzési eljárást lefolytathassa, és ezzel védje meg a közélet tisztaságát. Az elmúlt esztendõkben a Hivatal csak néhány eljárást folytatott le, és ebbõl a célból több százezer érintett vagyonnyilatkozatát kezelte, adataikat elõre nyilvántartásba vette, holott annak valószínûsége, hogy velük szemben valaha bûncselekmény gyanúja merül fel, igen kicsi. Úgy vélem, hogy a statisztika adatai, és a jogintézmény bevezetése óta eltelt évek gyakorlati tapasztalatai alapján felül kell vizsgálni a vagyonnyilatkozat-tételi kötelezettség jelenlegi rendszerét. Indokolt átgondolni, hogy több százezer személy adatainak a kezelésével megbízott nyilvántartó gépezet elérte-e a törvényben kitûzött célját, nevezetesen biztosítani tudja-e a közélet tisztaságát, alkalmas eszköze-e a korrupció megelõzésének. Felmerül a kérdés, hogy a jelenlegi módon, ilyen széles körben kell-e kötelezni az állam szolgálatában állókat és hozzátartozóikat a vagyonbevallásra, ily módon korlátozva õket információs önrendelkezési jogukban. Határozott álláspontom, hogy a hozzátartozók adatkezelési hozzájárulása ellentétes az adatvédelmi jog szerinti hozzájárulás fogalmával, hiszen ebben az esetben – a szelíd törvényi kényszer miatt – nem beszélhetünk önkéntességrõl, a nyilatkozat szabad elhatározáson alapuló megtételérõl. Teljesen egyértelmû, hogy a Ktv. vonatkozó rendelkezése és a nyilatkozattételi formanyomtatvány tartalma csak az önkéntesség látszatát kelti.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes